गोवा के मुख्यमंत्री तथा पूर्व रक्षा मंत्री मनोहर पर्रिकर का आज रविवार (17 मार्च) को निधन हो गया। उन्होंने अपने जीवन की आखिरी साँस पणजी स्थित अपने बेटे के घऱ पर ली। वह 63 साल के थे। उन्हें हमेशा एक ईमानदार, मेहनती और सादा जीवन जीने वाले नेता के रूप में याद किया जायेगा। पैनक्रियाटिक कैंसर होने के चलते मनोहर पर्रिकर काफी लंबे समय से बीमार चल रहे थे।

मुख्यमंत्री मनोहर पर्रिकर को अंतिम विदाई देने के लिए भाजपा कार्यालय में हजारों की संख्या में लोग जुटे हैं। प्रधानमंत्री नरेंद्र मोदी भी पणजी स्थित बीजेपी कार्यालय पहुंचकर पर्रिकर को श्रद्धांजलि दी। वही न्यूज़ एजेंसी एएनआई के अनुसार, केंद्रीय मंत्री स्मृति ईरानी मनोहर पर्रिकर को श्रद्धांजलि देते हुए भावुक हो गईं।

Panaji: Union Minister Smriti Irani gets emotional as she pays last respects to Goa CM #ManoharParrikar. pic.twitter.com/NOOucOU8iO

— ANI (@ANI) March 18, 2019